Adam Wilke

Adam Wilke (5. syyskuuta 1798 Lappee – 28. maaliskuuta 1847) oli suomalainen lahjoittaja. 

Wilke oli alkujaan talollisen poika, hänen isänsä oli Juhan Simunanpoika Kiiski ja äitinsä Elisabet Eliaksentytär. Wilke-sukunimen hänelle antoi lappeenrantalaisen koulun rehtori. Wilke joutui varattomuuden takia lopettamaan opiskelunsa ja toimi sittemmin Hackmanin konttorissa kirjanpitäjänä. Hän oli Viipurin Kirjallisuusseuran perustajia ja testamenttasi noin 11 000 ruplaa kansanvalistukseen seuran hoidettavaksi. Rahoilla perustettiin 1859 Viipuriin Wilken alkeiskoulu, joka toimi 1860–1892. Opettajana koulussa toimi runoilija J. H. Erkko, joka oli niin suosittu, että koulua kutsuttiin myös Erkon kouluksi. Seura lyötti 1960 Wilken muistomitalin.Otavan Iso tietosanakirja osa 9 p. 1547Krohn s. 9 Wilken rahaston kertyneillä varoilla oli tarkoitus perustaa myös kansanopisto, mutta jahkailu viivästytti sen toteutumista, ja lopullisesti se kaatui maailmansodan syttymiseen 1914. Uusi yritys tehtiin vielä 1920.Krohn, s. 9-10 Rahaston jäljellä olleita varoja sijoitettiin myöhemmin osakkeisiin, joilla saaduille tuotoilla Viipurin Kirjallisuusseuran julkaisutoiminta jatkui.Krohn s. 10

Lähteet
Aarni Krohn, Adam Wilken rahaston vaiheista Viipurin Suomalaisen Kirjallisuus seuran toimitteita 14, 2003 (muistomitalin kuva s. 8)
Viitteet

Aiheesta muualla
Adam Wilke, mesenaatti 

Luokka:Suomalaiset mesenaatit
Luokka:Vuonna 1798 syntyneet
Luokka:Vuonna 1847 kuolleet